Legyőzte a Plovdivot a Szpari ! - NB3.hu
Legyőzte a Plovdivot a Szpari !
NB2.hu - 2016. február 09. kedd 17:47
Újabb felkészülési mérkőzést játszott a Nyíregyháza Spartacus. Az ellenfél a bolgár első ligás Botev Plovdiv volt.
Mátyus János ezúttal azoknak adott lehetőséget, akik az FC Kairat ellen kezdtek.
Botev Plovdiv – Nyíregyháza Spartacus 0-2 (0-1)
Botev Plovdiv: Golas – Dimitrov, Filipov, Hristov, Tutukov, Nelson, Kifueti, Starokin, Baltanov, Usain, Ognyanov
Nyíregyháza: Ovszijenko – Rubus, Szalai, Törtei, Farkas – Csorba(Pálinkás), Zofcák, Ramos ( Abdouraman), Rezes – Szécsi(Kapacina), Pölöskey(Kis)
A bolgár csapat kezdett veszélyesebben, több szögletet harcolt ki, és egy fejes centikkel kerülte el a kaput. Az első negyedórában egyenrangú ellenfél volt a Szpari, sokat tartotta a labdát a Nyíregyháza, sőt a 17. percben Pölöskey előtt adódott lehetőség, de védett a Plovdiv kapusa. Több ígéretes akciót is vezett a Szpari, Csorba és Rezes is bátran ment el a széleken. A 34. percben nagy helyzet maradt ki, Rezes készítette le a labdát Pölöskeynek, akinek lövését ujjheggyel tolta szögletre az ellenfél kapusa. A másik oldalon egy kontra végén tisztáztak a védők. A 42. percben Törtei adott jó labdát Pölöskeynek, de utóbbit szerelték a bolgárok. A 43. percben Szécsit buktatták a 16-oson belül, Pölöskey pedig értékesítette a büntetőt, 0-1 ! Az első félidőben jobban játszott a Nyíregyháza, és nagyobb helyzetei voltak, mint a Botevnek.
A második félidőben egy szabadrúgás variáció után Hristov lőtt fölé. A 60. percben a jól játszó Szécsi előtt adódott lehetőség, de kimaradt a helyzet. A 67. percben Ovszijenko nyújtózott nagyot egy távoli lövésnél, kiütötte a labdát a Szpari kapusa. A 73. percben Szécsi viharzott el a jobb oldalon, pontosan ívelt középre, Rezes pedig kapásból a kauba lőtt, 0-2 ! Majd újabb lehetőség, ezúttal Csorba lőtt fölé. Hat perccel a vége előtt meleg helyzet alakult ki a Spartacus kapuja előtt, de sikerült kivágni a labdát. A végére még jutott egy veszélyes plovdivi fejes, de több gól nem esett, a Nyíregyháza Spartacus legyőzte a bolgár élvonalbeli csapatot.
Mátyus János vezetőedző: Szenzációs mérkőzés volt egy jó csapat ellen, kifogástalan játékkal győztünk, ami jó alap lehet a folytatásra nézve, hiszen egy élvonalbeli klub ellen nyertünk. Talán kijelenthető, hogy sikeres volt az edzőtábor.
Somosi hírek
').insertAfter('#page-text p:nth-child(1)'); //var dataString = 'pageid=14&type=news'; //$.ajax({ // type: "POST", // url: "ajax.php", // data: dataString, // cache: false //}); });